Ev. číslo: SOD-10-06-2022-SK

**Zmluva o vytvorení webového sídla**

uzatvorená podľa ustanovenia § 536 a nasl. zákona č. 513/1991 Z. z. Obchodný zákoník a zákona č. 185/2015 Z. z. Autorský zákon

**Galileo Corporation s.r.o.**

so sídlom: Čierna Voda 468, 925 06 Čierna Voda

IČO: 47192941

DIČ: 2023788745

zapísaná v obchodnom registri Okresného súdu Trnava, odd.: Sro, vl.č.: 37937/T

bankové spojenie: Tatra banka, a.s., č. účtu: 2928896173/1100

za ktorú koná Silvia Mészárošová, na základe plnej moci zo dňa 12.5.2022

**Obsah**

***(ďalej v texte zmluvy len ako „zhotoviteľ“)***

a

**Obec Mierovo**

so sídlom : Mierovo 59, 930 41 Mierovo

IČO: 00305596

zastúpená: Katarína Janikovicsová, starostka obce

kontaktná e-mailová adresa: starosta@mierovo.sk  
Korešpondenčná adresa: Mierovo 59, 930 41 Mierovo  
***(ďalej v texte zmluvy len ako „objednávateľ“)***

uzatvárajú túto zmluvu

1. **Predmet plnenia**

Predmetom tejto zmluvy je záväzok zhotoviteľa vykonať na svoje náklady a nebezpečenstvo pre objednávateľa nižšie špecifikované dielo – webové sídlo s prezentáciou   
**www.mierovo.sk** (ďalej len „sídlo“) a záväzok objednávateľa dielo prevziať a zaplatiť za neho stanovenú cenu. Predmetom zmluvy je tiež dodanie redakčného systému zhotoviteľom objednávateľovi a aj prevod dát.

1. **Špecifikácia stránok**
   1. Sídlo funguje na základe redakčného systému zhotoviteľa. Redakčný systém je softvér, ktorý je určený na spravovanie sídla objednávateľom, a to bez nároku na špecifické softvérové vybavenie.
   2. Zdrojový kód redakčného systému zhotoviteľa podlieha ochrane podľa príslušných ustanovení autorského zákona a predstavuje obchodné tajomstvo zhotoviteľa. Zhotoviteľ neposkytuje zdrojový kód ani inú súčinnosť objednávateľovi, za účelom sprevádzkovania sídla na inom serveri ako serveri zhotoviteľa.
   3. Návrh grafického spracovania sídla (grafické prvky a štruktúra) pripraví zhotoviteľ na základe pokynov objednávateľa. V cene dohodnutej touto zmluvou je zahrnutý jeden grafický návrh sídla pre zhotoviteľa a jeho bežné úpravy. Ak požiadavky objednávateľa presiahnu bežný rámec úprav, je zhotoviteľ povinný na toto objednávateľa upozorniť a predložiť mu na schválenie cenovú kalkuláciu.
   4. Redakčný systém sídla bude obsahovať nasledovné funkcionality:

**Základné moduly**:

|  |  |
| --- | --- |
| **Názov:** | **Opis:** |
| Štruktúra sídla (Editor menu) | Modul umožňujúci dynamickú tvorbu štruktúry webu. |
| Úradná tabuľa | Modul umožňujúci vyvesovať na úradnej tabuli obsah podľa platnej legislatívy, spôsobom umožňujúcim vzdialený prístup. |
| Zmluvy, faktúry, objednávky | Moduly zobrazujúce prehľadnou formou informácie podľa zákona č. 211/2000 Z.z. o slobodnom prístupu k informáciám |
| Dátum poslednej aktualizácie | Modul zobrazujúci automaticky dátum poslednej aktualizácie stránok. |
| Fotogaléria 2 | Modul umožňujúci jednotne aj hromadne vkladať, pomenovávať a organizovať fotografie. Umožňuje nastaviť spôsob zaraďovania a zobrazovania jednotlivých galérií individuálne. |
| Kalendár akcií 2 | Modul zobrazujúci prehľadnou formou a pomocou filtrov prehľad kultúrnych alebo športových podujatí usporiadaných chronologicky. |
| Mapa stránok | Modul umožní zobraziť kompletnú štruktúru v podobe dynamickej mapy (stromu) všetkých položiek menu. |
| Textový editor | Základný modul umožňujúci písanie a formátovanie textov, vkladanie obrázkov, súborov. |
| Kontaktný formulár | Modul umožňujúci zaslanie otázky správcovi stránok bez nutnosti použitia vlastného e-mailového účtu. |
| Predpoveď počasia | Modul zobrazuje aktuálny stav počasia a lokálnu predpoveď na 3 dni dopredu pomocou grafického symbolu a krátkeho textového opisu. |
| Štatistiky | Modul umožňujúci zobrazovať štatistiky prístupov jednotlivých návštevníkov v grafickej podobe. Medzi sledovanými parametrami sú napríklad denná, mesačná aj ročná návštevnosť unikátnych aj opakujúcich návštevníkov, najčastejšie navštevované sekcie webu, priemerná dĺžka návštevy, prístupy fulltextových robotov, prichádzajúca URL, frekvencia hľadaných fráz, početnosť internetových prehliadačov. |
| Správy 2 | Modul zobrazujúci informácie formou výpisu so sprievodnou fotografiou, anotáciou a hlavnou informáciou. |
| Grafické rázcestie | Modul umožňujúci veľmi prehľadným spôsobom rozčleniť položky menu v podobe fotografií zobrazených v hlavnej obsahovej časti stránky. |
| Abecední katalóg | Katalóg subjektov s možnosťou fotografie a príloh, ktorý je abecedne zoradený. Modul je doplnený vyhľadávaním. |
| Ankety | Modul umožňujúci administráciu anketových otázok a plánovanie ich zobrazenia. |
| Dátum a čas | Modul umožňuje do stránky vložiť aktuálny dátum a čas. |
| Fulltextové vyhľadávanie | Modul umožňujúci fulltextové vyhľadávanie v obsahu www stránok (obsah zadávaný do editora WYSIWYG, nie prílohy, DOC, PDF). |
| Stromová štruktúra | Modul umožňuje čiastočný výpis štruktúry všetkých podmetu danej položky menu. |
| URL link | Modul umožňujúci vloženie priameho odkazu na www adresu do menu stránok. |
| RSS Output | Modul umožňujúci export záhlavia správ a noviniek na ľubovoľné servery, či RSS čítačky. Modul podporuje formáty 0.91 FEED, 1.0 FEED, 2.0 FEED a 1.0 ATOM. |
| Súborový depozitár | Modul umožňujúci prehľadným spôsobom vytvárať úložisko súborov s rôznymi typmi radenia. Je vhodný napr. pre sťahovanie formulárov, či rôznych dokumentov. |
| Záložky | Modul vytvárajúci rázcestník podpoložiek menu za pomoci záložiek. |
| Multistránka | Modul umožňujúci zostaviť stránku z rôznych častí (textový editor, správy, novinky, akcie...) a ľubovoľne usporiadať rozloženie jednotlivých častí na stránke. Vhodné predovšetkým pre titulnú stranu webu. |
| Jazyková mutácia (Eng./HUN) | Lokalizácia www stránok, vrátane všetkých podporných a navigačných prvkov do príslušného jazyka a pridanie zodpovedajúcej vlajky pre danú jazykovú mutáciu. Nepôjde o preklad obsahu, ale o systém a ovládacie prvky. |
| Pranostiky | Modul zobrazujúci aktuálne pranostiky na príslušný  kalendárny mesiac a potom detailný týždenný výpis porekadiel, ktoré dávajú do súvislosti určité  meteorologické javy a ročnú dobu, založené na dlhodobej ľudskej skúsenosti. |
| Sviatok a výročie | Modul umožňuje do stránky vložiť informáciu, kto má aktuálny a nasledujúci deň meniny. |
| Východ a západ slnka | Modul zobrazujúci graficky a písomne presné informácie o čase východu a západu slnka v danom meste rešpektujúci jeho zemepisné súradnice. |
| Tlač stránky | Modul umožní užívateľovi tlač stránky bez zbytočných grafických prvkov a menu. |
| Responzívny design | Vlastnosť stránok, ktorá zaručí, že zobrazené stránky budú optimalizované pre rôzne druhy mobilných zariadení s odlišnými rozlišeniami obrazoviek (mobily, phablety, tablety, notebooky, atd.). Vyhľadávač Google od tohto roku užívateľom uprednostňuje zobrazenie webov takto optimalizovaných na prvých miestach výsledkov svojho vyhľadávania. |
| SSL certifikát | SSL certifikát pre prevádzku webových stránok nad protokolom HTTPS - šifrovaný / zabezpečený prenos dát medzi serverom a návštevníkom stránok. |

**Doplnkové moduly:**

|  |  |
| --- | --- |
| **Názov:** | **Opis:** |
| Vstupné školenie pomocou vzdialenej správy | Školenia poverených pracovníkov prostredníctvom vzdialenej správy. |
| Prevod textového obsahu | Prevod aktuálneho obsahu z pôvodných stránok. |
| Preregistrácia domény | Pre/registrácia domény **www.mierovo.sk** |
| Unikátne užívateľské účty | Modul umožňujúci uzamknúť obsah určitej obsahovej stránky heslom a sprístupniť ju iba vybraným užívateľom . Každý užívateľ sa prihlasuje pod samostatným menom a heslom . Súčasťou je aj štatistika , ktorý z účtov sa kedy prihlásil . |
| Sociálne siete | Modul umožňujúce zdieľanie dát na sociálnych sieťach, rozširuje funkčnosť ostatných modulov o možnosť zdieľania informácií cez sociálne siete( **cena 250,- Eur bez DPH**) |
| Animovaná hlavička | Modul umožňujúci animovať rôznymi efektami hornú grafickú časť webového sídla. |

# **Práva a povinnosti zmluvných strán**

## Zhotoviteľ vykoná dielo samostatne, s potrebnou starostlivosťou a najneskôr v lehote dohodnutej v čl. 4 tejto zmluvy.

## Objednávateľ sa zaväzuje poskytnúť zhotoviteľovi nutnú súčinnosť potrebnú na zhotovenie sídla podľa tejto zmluvy, najmä je objednávateľ povinný poskytnúť zhotoviteľovi bezodkladne všetky podklady, ktoré majú byť použité pri zhotovení grafického návrhu sídla (napr. grafický materiál, fotografie, logá) a súhlasí s ich použitím Zhotoviteľom.

## Prechod vlastníckeho práva a nebezpečenstva škody zo zhotoviteľa na objednávateľa nastáva okamihom odovzdania a prevzatia diela.

* 1. Zhotoviteľ sa zaväzuje zrealizovať sídlo podľa aktuálne platných právnych predpisov SR, najmä zákon č. 95/2019 Z.z. o informačných technológiách vo verejnej správe a o zmene a doplnení niektorých zákonov, platného výnosu Ministerstva financií SR č. 55/2014 Z. z. o štandardoch pre informačné systémy verejnej správy, zákona 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) a podľa zákona č. 211/2000 Z. z. o slobode informácií. Zhotoviteľ preberá zodpovednosť za validitu kódu dodávaného sídla.

## **Lehota plnenia, odovzdanie diela**

## Lehota na spracovanie grafického návrhu sídla je **8 týždňov** odo dňa, kedy objednávateľ poskytne zhotoviteľovi k tomuto všetky pokyny a podklady. V prípade zásadných úprav grafického návrhu sa lehota na jeho dokončenie primerane predlžuje.

## Lehota na dokončenie testovacej verzie sídla a jej sprístupnenie na dočasnej adrese činí **8 týždňov** od schválenia grafického návrhu objednávateľom.

## Sídlo je v okamihu ich vytvorenia umiestnené na dočasnej adrese na serveri zhotoviteľa.

## Zhotoviteľ bezodkladne potom pošle objednávateľovi na kontaktný e-mail adresu a prístupové údaje do testovacej verzie sídla. Pomocou nich objednávateľ vstupuje do redakčného systému, testuje funkčnosť sídla, školí sa v práci s redakčným systémom a môže uplatňovať svoje výhrady k plneniu predmetu zmluvy.

## Funkčnosť redakčného systému predvedie zhotoviteľ objednávateľovi pri zaškolení, ktoré prebieha, ak sa nedohodnú strany tejto zmluvy inak, prostredníctvom telefonického spojenia s využitím tzv. vzdialenej správy. Vzdialenou správou sa rozumie ovládanie počítača objednávateľa zamestnancom zhotoviteľa cez internet, prostredníctvom špecializovaného softvéru, so súhlasom objednávateľa, objednávateľ má po celú dobu prebiehajúceho spojenia možnosť sledovať všetku činnosť pripojeného zamestnanca. Objednávateľ je povinný poskytnúť zhotoviteľovi všetku súčinnosť potrebnú na realizáciu zaškolenia podľa tejto zmluvy. Zaškolenie objednávateľa je službou zahrnutou v celkovej cene za zhotovenie sídla.

## V prípade, že predmetom zmluvy je aj **prevod dát**, teda prevod obsahu pôvodného sídla, prevádza sa tento obsah výhradne pred ostrým spustením sídla.

## Všetky výhrady k dielu je objednávateľ povinný uplatniť v priebehu testovacieho režimu.

## Spustením sídla na internetovej doméne určenej objednávateľom, na serveri zhotoviteľa, je dielo považované zo strany zhotoviteľa za dokončené a odovzdané. Prevzatie diela objednávateľom je potvrdené jeho súhlasom na spustenie sídla do ostrej prevádzky.

## **Cena a jej splatnosť**

## Celková cena podľa tejto zmluvy je **1 050,- Eur + DPH** (k uvedenej čiastke sa pripočíta DPH podľa platných právnych predpisov). Celkovú cenu za zhotovenie sídla tvoria:

## základné moduly 800,- Eur + DPH,

## doplnkové moduly 250,- Eur + DPH

## Objednávateľ je povinný zaplatiť zhotoviteľovi dohodnutú celkovú cenu na základe faktúry so splatnosťou 14 dní odo dňa jej vystavenia, ktorú je zhotoviteľ oprávnený vystaviť najskôr ku dňu spustenia internetových stránok v ostrej prevádzke na objednávateľom určenej doméne. Faktúru zašle zhotoviteľ objednávateľovi elektronicky na kontaktnú emailovú adresu.

## **Záverečné ustanovenia**

## Táto zmluva nadobúda platnosť okamihom podpisu oboma zmluvnými stranami a účinnosť dňom nasledujúcom po dni jej zverejnenia.

## Táto zmluva je vyhotovená v dvoch rovnopisoch, z ktorých každá zmluvná strana obdrží po jednom vyhotovení.

## Zmeny a doplnky tejto zmluvy je možné vykonávať po dohode zmluvných strán vo forme písomného dodatku.

## Táto zmluva a vzťahy z nej vyplývajúce sa riadia právnym poriadkom Slovenskej republiky.

V Čiernej Vode dňa 15.6.2022 V Mierove dňa 27.07.2022

…………………………………. ………………………………

Galileo Corporation s.r.o. Obec Mierovo

(zhotoviteľ) (objednávateľ)